**OPIS PREDMETU ZÁKAZKY**

**DYNAMICKÝ NÁKUPNÝ SYSTÉM - Posypové materiály určené na zimnú údržbu cestných komunikácií**

**Kategória č. 3- Rozmrazovací prostriedok na báze chloridu horečnatého (MgCl2)**

PREDMET VEREJNÉHO OBSTARÁVANIA

**Kúpa a dodanie rozmrazovacieho prostriedku na báze chloridu horečnatého (MgCl2) – Výzva č. 9**

PREDMET ZÁKAZKY: chemický posypový materiál používaný na posyp v rámci zimnej údržby cestných komunikácií, a to rozmrazovacieho prostriedku na báze chloridu horečnatého (MgCl2) v tuhej forme, baleného v „Big bag“ baleniach o hmotnosti 1 tona, s účinnosťou rozmrazovania – 34°C a menej, podľa požiadaviek na posypový materiál definovaných v rámcovej kúpnej zmluve, vrátane dopravy tovaru a vykládky tovaru na miesto určenia určené verejným obstarávateľom – strediská, resp. skládky posypových materiálov verejného obstarávateľa na základe čiastkových objednávok.

**Verejný obstarávateľ požaduje počas celej platnosti zmluvy minimálne:**

* dodávať tovar v súlade s požiadavkami definovanými v súťažných podkladoch,
* dodávať predmet zákazky v termínoch podľa Zmluvy a prílohy č. 4 SP – Zmluvné množstvo,
* Úspešný uchádzač je pred podpisom zmluvy v rámci poskytnutia riadnej súčinnosti potrebnej na uzavretie zmluvy povinný predložiť:
* ***Kartu bezpečnostných údajov*** v zmysle Nariadenia Komisie EÚ č. 830/2015, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH) v slovenskom jazyku vzťahujúcu sa na predmet zákazky,
* **Doklad** preukazujúci splnenie parametrov podľa Technických podmienok (TP 039) – Používanie posypových materiálov na zimnú údržbu pozemných komunikácií vydaných Ministerstvom dopravy a výstavby SR, sekcia cestnej dopravy a pozemných komunikácií účinných od 01.07.2022. Verejný obstarávateľ príjme aj iný obsahom a rozsahom rovnocenný doklad vydaný príslušnou inštitúciou v inom členskom štáte Európskej únie, predložený uchádzačom preukazujúcim požadovanú skutočnosť.